Itziar Otegi Aranburu

Itziar Otegi Aranburu (Oiartzun, Gipuzkoa, 1972ko abuztuaren 21a) itzultzailea, interpretea eta idazlea da.

 Bizitza 

 Formakuntza 
Elikagaien Zientzia eta Teknologia ikasi zuen (1994, UPV/EHU), eta ikerketaren bidetik eman zion hasiera bere lan-ibilbideari. Laborategi batean egin zuen lan hainbat urtez, eta gero Itzulpengintza eta Interpretazioa ikasi zuen (2006, UPV/EHU). Geroztik, itzulpengintza eta interpretazioaren esparruan dabil lanean.

 Lan ibilbidea 
Itzultzaile eta interprete autonomo aritu izan da urte luzez. Munduko Merkataritza Erakundean itzultzaile zientifiko-tekniko aritu zen, eta freelance interprete gisa Europako erakunde batzuetan. Letren Fakultatean eta Hezkuntza Fakultatean irakasle ibili ondoren, gaur egun Eusko Legebiltzarrean egiten du lan.

EIZIEren Zuzendaritza Batzordean jardun zuen urte batzuetan, eta hainbat jardueratan izan du elkarteak kolaboratzaile. 31eskutik blogaren “eskuetako” bat da, eta Senez aldizkarian ere argitaratuak ditu zenbait artikulu.

Bestalde, Idazlea itzultzaileen lantegian itzulpen mintegiaren koordinatzaile izana da hiru alditan (2011, 2012, 2016).   

 Argitalpenak 

 Itzulpenak 

 E, Petrel! Julio Villarrekin solasean (¡Eh, Petrel! Conversando con Julio Villar), Astrolabium Teatroa, Donostia, 2015.
 Zergatik den egia eboluzioa (Why Evolution is True), J. A. Coyne, ZIO bilduma, EHU (2013)
 Tiger Lily - Heroi bat sortu da! (Tiger Lily - A Heroine in the Making!), Maeve Friel, Desclée (2013)https://www.amazon.es/Heroi-Bat-Sortu-Tiger-Lily/dp/8433026712
 Jainkoa izan nahi zuen autobus-gidariaren istorioa eta beste batzuk (Ha-Kaitana shel Kneller; zeharbidezko itzulpena), Etgar Keret, Pasazaite (2013)https://www.txalaparta.eus/es/libros/jainkoa-izan-nahi-zuen-autobus-gidariaren-istorioa-eta-beste-batzuk
 «Zenbait emakume» ipuina, Zorion handiegia ipuin-bilduman (Too Much Happiness), Alice Munro, Meettok (2012)
 Ez da erraza gizon on bat aurkitzea (A Good Man is Hard to Find and Other Stories), Flannery O'Connor, Elkar/Alberdania, Literatura Unibertsala bilduma (2009)
 Bost hitzaldi krimenari eta histeriari buruz (Cinq leçons sur le crime et l'hystérie), Patricia Parry, Alberdania (2009)
 Hil ala bizi (The boyfriend), R. L. Stine, Elkar, Taupadak bilduma (2006)
 Axenario (Poil de Carotte), Jules Renard, Elkar/Alberdania, Literatura Unibertsala bilduma (2006)

250px|thumb|Itziar Otegi eta Joseba Sarrionandia "Ezer ez dago utzi nuen lekuan" liburua aurkezten Durangoko Hitz liburudendan (2024)
 Sorkuntzak 
 Lorerik gorriena (Pamiela-Kalandraka, 2020).
 Ezer ez dago utzi nuen lekuan. (Elkar, 2024).

 Bestelakoak 
 Itziar Otegiren artikuluak 31 eskutik blogean.

 Sariak 
 2014an, haur eta gazte literaturako Vitoria-Gasteiz itzulpen-saria jaso zuen, Maeve Frielek ingelesez idatzitako  liburua euskaratzeagatik (Otegiren itzulpenaren izenburua: Tiger Lily: Heroi bat sortu da!).
 2020an, Etxepare saria jaso zuen, Sandra Garayoa Cotera ilustratzailearekin batera, Lorerik gorriena albumagatik.
 2024an, Donostia Hiria Kutxa Literatur saria jaso zuen, Ezer ez dago utzi nuen lekuan lanagatik.

 Erreferentziak 

 Kanpo estekak 


Kategoria:Oiartzuarrak
Kategoria:Emakume idazleak
Kategoria:Euskal idazleak
Kategoria:Interpreteak
Kategoria:Emakume itzultzaileak